open-index/open-wikipedia-markdown huggingface dataset:
ราชอาณาจักรเก่าแห่งอียิปต์

ในประวัติศาสตร์อียิปต์โบราณ**ราชอาณาจักรเก่า**เป็นช่วงเวลาที่ครอบคลุมตั้งแต่ราว 2700–2200 ปีก่อนคริสต์ศักราช มีชื่อเรียกอีกอย่างว่า "ยุคแห่งพีระมิด" หรือ "ยุคแห่งผู้สร้างพีระมิด" เนื่องจากตลอดรัชสมัยของผู้สร้างพีระมิดผู้ยิ่งใหญ่แห่งราชวงศ์ที่สี่ เช่น ฟาโรห์สเนฟรูผู้ทรงทำให้เกิดศิลปะแห่งพีระมิดมีความสมบูรณ์แบบและสถาปัตยกรรมอาคาร และฟาโรห์คูฟู, ฟาโรห์คาเฟร และฟาโรห์เมนเคอเร ซึ่งเป็นฟาโรห์ผู้ทรงโปรดให้สร้างพีระมิดที่กิซ่า อียิปต์ขึ้นสู่จุดสูงสุดของอารยธรรมที่ยั่งยืนเป็นครั้งแรกในช่วงสมัยราชอาณาจักรเก่า ซึ่งเป็นช่วงแรกในสามยุคที่เรียกว่า "ราชอาณาจักร" (ตามด้วยราชอาณาจักรกลางและราชอาณาจักรใหม่) ซึ่งเป็นจุดสูงสุดของอารยธรรมในลุ่มแม่น้ำไนล์ตอนล่าง

แนวคิดเรื่อง "ราชอาณาจักรเก่า" ซึ่งเป็นหนึ่งในสามของ "ยุคทอง" ซึ่งได้คิดค้นแนวคิดนี้ขึ้นในปี ค.ศ. 1845 โดยบารอน ฟ็อน บุนเซิน นักไอยคุปต์วิทยาชาวเยอรมัน และคำจำกัดความของคำว่า "ราชอาณาจักรเก่า" จะเปลี่ยนแปลงไปอย่างมากตลอดช่วงคริสต์ศตวรรษที่ 19 และ 20 ไม่เพียงแต่ฟาโรห์พระองค์สุดท้ายในสมัยต้นยุคราชวงศ์ที่เกี่ยวข้องกับฟาโรห์สองพระองค์แรกของสมัยราชอาณาจักรเก่าเท่านั้น แต่ "เมืองหลวง" ซึ่งเป็นที่ประทับของพระราชวงศ์ยังคงอยู่ที่อิเนบ-เฮดจ์ (Ineb-Hedj) ซึ่งเป็นชื่อภาษาอียิปต์โบราณของเมืองเมมฟิส เหตุผลพื้นฐานสำหรับการแยกระหว่างสองช่วงเวลาคือการเปลี่ยนแปลงการปฏิวัติทางสถาปัตยกรรมพร้อมกับผลกระทบต่อสังคมอียิปต์และเศรษฐกิจของการสร้างโครงสร้างอาคารขนาดใหญ่

สมัยราชอาณาจักรเก่ามักจะถูกมองว่าเป็นช่วงเวลานับตั้งแต่ราชวงศ์ที่สามถึงราชวงศ์ที่หก (ระหว่าง 2686–2181 ปีก่อนคริสต์ศักราช) ข้อมูลที่เกี่ยวข้องราชวงศ์ที่สี่ถึงราชวงศ์ที่หกแห่งอียิปต์นั้นปรากฏไม่มากนัก และนักประวัติศาสตร์ถือว่าประวัติศาสตร์ของช่วงเวลานั้น คือ ตัวอักษรที่ "เขียนด้วยหิน" และเป็นสถาปัตยกรรมโดยส่วนใหญ่ผ่านอนุสาวรีย์และจารึกที่นักวิชาการสามารถประติดประต่อประวัติศาสตร์ได้ นักไอยคุปต์วิทยายังรวมถึงราชวงศ์ที่เจ็ดและราชวงศ์ที่แปดในช่วงราชอาณาจักรเก่าในฐานะความต่อเนื่องของการบริหารรัฐโดยรวมศูนย์ไว้ที่เมืองเมมฟิส ในขณะที่สมัยราชอาณาจักรเก่าเป็นช่วงเวลาแห่งความมั่นคงภายในและความเจริญรุ่งเรือง ตามมาด้วยช่วงเวลาแห่งความแตกแยกและความเสื่อมโทรมทางวัฒนธรรมโดยสัมพัทธ์ที่นักไอยคุปต์วิทยาเรียกว่า สมัยช่วงระหว่างกลางที่หนึ่ง ในช่วงสมัยราชอาณาจักรเก่า ฟาโรห์แห่งอียิปต์ (ซึ่งในขณะนั้นจะยังไม่เรียกตำแหน่งประมุขของอาณาจักรว่า "ฟาโรห์" จนถึงช่วงสมัยราชอาณาจักรใหม่) ได้ทรงกลายเป็นเทพเจ้าที่มีพระชนม์ชีพ ซึ่งทรงปกครองอย่างเด็ดขาดและทรงสามารถเรียกร้องการรับใช้และความมั่งคั่งจากราษฎรได้

ในช่วงรัชสมัยของฟาโรห์โจเซอร์ ซึ่งเป็นฟาโรห์พระองค์แรกของราชวงศ์ที่สามแห่งสมัยราชอาณาจักรเก่า โดยเมืองหลวงของอียิปต์ในขณะนั้นได้ย้ายไปที่เมืองเมมฟิส ซึ่งฟาโรห์โจเซอร์ได้ทรงสถาปนาพระราชสำนักของพระองค์ไว้ที่นั่น การสร้างสรรค์ยุคสมัยใหม่จึงได้เริ่มต้นที่ซักกอเราะฮ์ ซึ่งภายใต้รัชสมัยของพระองค์ อิมโฮเทป ขุนนางสถาปนิกของฟาโรห์ดโจเซอร์ ซึ่งมีชื่อเสียงมาจากการพัฒนาการสร้างอาคารด้วยหินและแนวคิดของรูปแบบสถาปัตยกรรมใหม่ เช่น พีระมิดขั้นบันได สมัยราชอาณาจักรเก่าอาจจะเป็นที่รู้จักกันดีที่สุดเกี่ยวกับพีระมิดจำนวนมากที่สร้างขึ้นในช่วงเวลาดังกล่าวเพื่อเป็นสถานที่ฝังพระบรมศพของฟาโรห์แห่งอียิปต์

## อ้างอิง



หมวดหมู่:รัฐและดินแดนที่ก่อตั้งในสหัสวรรษที่ 3 ก่อนคริสตกาล
หมวดหมู่:รัฐและดินแดนที่สิ้นสุดในสหัสวรรษที่ 3 ก่อนคริสตกาล
หมวดหมู่:ราชอาณาจักรในอดีต
สมัยระหว่างกลางที่หนึ่งแห่งอียิปต์

**สมัยระหว่างกลางที่หนึ่งแห่งอียิปต์** ซึ่งสามารถอธิบายได้ว่าเป็น 'ยุคมืด' ในประวัติศาสตร์อียิปต์โบราณ ซึ่งครอบคลุมช่วงเวลาไปประมาณ 125 ปี นับตั้งแต่ราว 2181–2055 ปีก่อนคริสต์ศักราช หลังการล่มสลายของราชอาณาจักรเก่า ในสมัยระหว่างกลางที่หนึ่งจะประกอบด้วยราชวงศ์ที่เจ็ด (ถึงแม้ว่านักไอยคุปต์วิทยาส่วนใหญ่จะมองว่าเป็นราชวงศ์ที่ไม่มีอยู่จริง) ราชวงศ์ที่แปด ราชวงศ์ที่เก้า ราชวงศ์ที่สิบ และเป็นส่วนหนึ่งของราชวงศ์ที่สิบเอ็ด โดยแนวคิดของ "ช่วงระหว่างกลางที่หนึ่ง" ได้รับการคิดค้นในปี ค.ศ. 1926 โดยนักไอยคุปต์วิทยานามว่า จอร์จ สไตน์ดอร์ฟ และเฮนรี แฟรงฟอร์ท

หลักฐานที่เป็นอนุสรณ์วัตถุปรากฏน้อยมากที่ยังหลงเหลืออยู่จากช่วงเวลาดังกล่าว โดยเฉพาะอย่างยิ่งตั้งแต่ต้นสมัยระหว่างกลางที่หนึ่ง ซึ่งเป็นช่วงเวลาที่มีพลวัตอย่างมาก การปกครองของอียิปต์แบ่งระหว่างสองฐานอำนาจที่แข่งขันกันอย่างเท่ากัน ฐานอำนาจแห่งแรกอยู่ที่เมืองเฮราคลีโอโพลิสในอียิปต์ล่าง ซึ่งเป็นเมืองที่ตั้งอยู่ทางตอนใต้ของภูมิภาคฟัยยูม และอีกแห่งอยู่ที่เมืองธีบส์ในอียิปต์บน ซึ่งเชื่อกันว่าในช่วงเวลานั้น ได้มีการปล้นและทำลายวัดวาอาราม รวมถึงงานศิลปะและรูปสลักของฟาโรห์ อันเป็นผลมาจากความวุ่นวายทางการเมืองในการอ้างสิทธิอำนาจเหนือพื้นที่ และในที่สุดราชอาณาจักรทั้งสองก็จะเข้าสู่ความขัดแย้ง ซึ่งจะนำไปสู่การพิชิตในอียิปต์บนโดยผู้ปกครองแห่งธีบส์ และการรวมอียิปต์อีกครั้งภายใต้ผู้ปกครองพระองค์เดียวพระนามว่า ฟาโรห์เมนทูโฮเทปที่ 2 ในช่วงหลังของราชวงศ์ที่สิบเอ็ดแห่งอียิปต์ เหตุการณ์ดังกล่าวจึงกลายเป็นจุดเริ่มต้นของสมัยราชอาณาจักรกลางแห่งอียิปต์

## อ้างอิง



หมวดหมู่:ราชวงศ์อียิปต์โบราณ
หมวดหมู่:ก่อตั้งในสหัสวรรษที่ 3 ก่อนคริสตกาล
หมวดหมู่:สิ้นสุดในสหัสวรรษที่ 3 ก่อนคริสตกาล
กล้องโทรทรรศน์ขนาดใหญ่กานาเรียส

**กล้องโทรทรรศน์ขนาดใหญ่กานาเรียส** หรือ **กรันเตเลสโกปิโอกานาเรียส** () เรียกในชื่อย่อว่า **กรันเตกัน** () หรือ **เฆเตเซ** () เป็นกล้องโทรทรรศน์สะท้อนแสงขนาด 10.4 ม. ที่หอดูดาวโรเกเดโลสมูชาโชสบนเกาะลาปัลมาในแคว้นกานาเรียส ประเทศสเปน ถือเป็นกล้องโทรทรรศน์สะท้อนแสงแบบเดี่ยวที่ใหญ่ที่สุดในโลก

การสร้างกล้องโทรทรรศน์นี้ใช้เวลา 7 ปี และใช้เงิน 130 ล้านยูโร อุปสรรคของความคืบหน้าในการติดตั้งได้แก่สภาพอากาศและความห่างไกลของพื้นที่ ซึ่งทำให้การขนส่งอุปกรณ์มายังที่นี่และการสนับสนุนด้านโลจิสติกส์ทำได้ยาก แสงแรกเริ่มในปี 2007 และในปี 2009 จึงได้เริ่มการสังเกตการณ์ทางดาราศาสตร์ขึ้น

โครงการกล้องโทรทรรศน์ขนาดใหญ่กานาเรียสเป็นโครงการความร่วมมือของหลายสถาบันจากประเทศสเปนและประเทศเม็กซิโก มหาวิทยาลัยฟลอริดา มหาวิทยาลัยอิสระแห่งชาติเม็กซิโก และสถาบันวิจัยฟิสิกส์ดาราศาสตร์กานาเรียส การออกแบบกล้องโทรทรรศน์นี้เริ่มขึ้นตั้งแต่ในปี 1987 มีผู้คนมากกว่า 1,000 คนจาก 100 บริษัทเข้าร่วมในการก่อสร้าง

สัดส่วนการใช้งานกล้องโทรทรรศน์นี้แบ่งตามผลงาน ได้แก่ สเปน 90% เม็กซิโก 5% และมหาวิทยาลัยฟลอริดา 5%

## ประวัติศาสตร์
left|thumb|190x190px| โดมของกล้องโทรทรรศน์ขนาดใหญ่กานาเรียสตอนพระอาทิตย์ตกดิน

### แสงแรก
กล้องโทรทรรศน์ขนาดใหญ่กานาเรียสเริ่มสังเกตการณ์เบื้องต้นเมื่อวันที่ 13 กรกฎาคม 2007  ในเวลานั้นกระจกเงาปฐมภูมิที่ใช้นั้นประกอบขึ้นจากกระจกเงา 12 ชิ้น เป็น ZERODUR ที่หล่อจากโรงงานช็อท อาเก ของเยอรมนี ต่อมาได้เพิ่มเป็นรูปหกเหลี่ยม 36 ชิ้น กระจกสะท้อนแสงที่ทำงานร่วมกันทั้งหมดได้รับการควบคุมโดยระบบควบคุมแบบแอกทิฟออปติก เครื่องมือที่ถูกใช้อยู่ทุกวันคือ **OSIRIS** (Optical System for Imaging and low Resolution Integrated Spectroscopy) ในเดือนพฤษภาคม 2009 การสังเกตการณ์ทางวิทยาศาสตร์ตามปกติจึงได้เริ่มขึ้น

### พิธีเปิด
กล้องโทรทรรศน์ขนาดใหญ่กานาเรียสเปิดใช้อย่างเป็นทางการเมื่อวันที่ 24 กรกฎาคม 2009 โดยสมเด็จพระราชาธิบดีฆวน การ์โลสที่ 1 แห่งสเปน เสด็จพระราชดำเนินมาทรงร่วมพิธีเปิดกล้องอย่างเป็นทางการ นักดาราศาสตร์ เจ้าหน้าที่รัฐบาล และนักข่าวจากยุโรปและอเมริกามากกว่า 500 คนเข้าร่วมพิธี

## อ้างอิง

หมวดหมู่:กล้องโทรทรรศน์เชิงแสง
หมวดหมู่:Coordinates on Wikidata
หมวดหมู่:หอดูดาวในแคว้นกานาเรียส
วรรณรัตน์ คชรักษ์

พลตำรวจโท **วรรณรัตน์ คชรักษ์**  (เกิด 20 ธันวาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตผู้บัญชาการตำรวจนครบาล และประธานมูลนิธิลุ่มน้ำหลังสวน

## ประวัติ
วรรณรัตน์ คชรักษ์ เกิดเมื่อวันที่ 20 ธันวาคม พ.ศ. 2482 ที่ตำบลท่ามะพลา อำเภอหลังสวน จังหวัดชุมพร จบการศึกษาหลักสูตรนักเรียนนายร้อยตำรวจ (นรต.) รุ่นที่ 16 ปี 2506

วรรณรัตน์ เป็นลูกพี่ลูกน้อง กับ ชุมพร เทพพิทักษ์ อดีตนักแสดงชาวไทย

## การทำงาน
พล.ต.ท.วรรณรัตน์ เริ่มทำงานเมื่อปี 2506 ที่สถานีตำรวจนครบาลบุปผาราม จากนั้นถูกดึงตัวไปช่วยปราบโจรผู้ร้ายที่จังหวัดสุพรรณบุรี ในปี 2509 ต่อมาได้เข้าไปเป็นผู้บังคับหมวดในโรงเรียนนายร้อยตำรวจ จนก้าวหน้าในหน้าที่ราชการเรื่อยมาจนได้รับตำแหน่งผู้บัญชาการตำรวจนครบาล และเกษียณอายุราชการในปี 2543

พล.ต.ท.วรรณรัตน์ มีผลงานที่โดดเด่นเป็นที่รู้จัก อาทิ การจับกุมตัวพลตำรวจโท ชลอ เกิดเทศ ในคดีฆ่าสองแม่ลูกตระกูลศรีธนะขัณฑ์ ที่มีชนวนมาจากคดีเพชรซาอุ คดีฆ่ากรรมมารดา ส.ส.คมคาย พลบุตร และคดีฆาตกรรมนายแสงชัย สุนทรวัฒน์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 พล.ต.ท.วรรณรัตน์ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ลำดับที่ 15 และได้รับเลือกตั้งเป็น ส.ส.สมัยแรก และเป็นเพียงสมัยเดียวของชีวิตทางการเมืองของพลตำรวจโท วรรณรัตน์ คชรักษ์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหลังสวน
หมวดหมู่:ตำรวจชาวไทย
หมวดหมู่:นักการเมืองจากจังหวัดชุมพร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
อุทัย สุดสุข

นายแพทย์ **อุทัย สุดสุข** (เกิด 18 มีนาคม พ.ศ. 2475) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และอดีตปลัดกระทรวงสาธารณสุข

## ประวัติ
อุทัย เกิดเมื่อวันที่ 18 มีนาคม พ.ศ. 2475 สำเร็จการศึกษาแพทยศาสตรบัณฑิต ระดับปริญญาโท สาธารณสุขศาสตรมหาบัณฑิต และได้รับปริญญาดุษฎีบัณฑิตกิตติมศักดิ์สาธารณสุขดุษฎีบัณฑิตกิตติมศักดิ์ และพุทธศาสตรดุษฎีบัณฑิตกิตติมศักดิ์

## การทำงาน
นายแพทย์ อุทัย สุดสุข รับราชการในสังกัดกระทรวงสาธารณสุข จนกระทั่งได้รับตำแหน่งสูงสุดคือ ปลัดกระทรวงสาธารณสุข จนเกษียณอายุราชการ ต่อมาได้เข้าร่วมงานการเมืองกับพรรคประชาธิปัตย์ โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ลำดับที่ 32 แต่ไม่ได้รับเลือกตั้ง ซึ่งในขณะนั้นพรรคประชาธิปัตย์ได้รับเลือกตั้งจำนวน 31 ที่นั่ง

ต่อมาในเดือนกุมภาพันธ์ พ.ศ. 2547 นางอัญชลี เทพบุตร ส.ส.แบบบัญชีรายชื่อได้ลาออกจากตำแหน่ง ส่งผลให้นายแพทย์อุทัย ได้เลื่อนขึ้นมาดำรงตำแหน่งแทน แต่ก็ทำหน้าที่ได้ไม่นาน เขาก็ลาออกจากตำแหน่งในเดือนตุลาคมของปีเดียวกัน

นายแพทย์ อุทัย เคยได้รับแต่งตั้งเป็นคณะกรรมการที่ปรึกษาด้านสังคมจิตวิทยาในคณะรักษาความสงบเรียบร้อยแห่งชาติ (รสช.) ในปี 2534 ซึ่งมีพลเอก สุนทร คงสมพงษ์ เป็นหัวหน้าคณะ และมีศาสตราจารย์ บุญชนะ อัตถากร เป็นประธานที่ปรึกษา ต่อมาเป็นวุฒิสมาชิกในวุฒิสภาไทย ชุดที่ 6 ในปี 2535

นายแพทย์ อุทัย ได้รับรางวัลนักวิชาการด้านสาธารณสุขดีเด่น เข้ารับพระราชทานรางวัลชัยนาทนเรนทร ประจำปี 2564

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงสาธารณสุขไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิทยาสัตว์พวกแมงมุม

[thumb|[แมงมุมใยทอง]]

**วิทยาสัตว์พวกแมงมุม** () เป็นการศึกษาทางวิทยาศาสตร์ของแมง ซึ่งประกอบด้วยแมงมุมและสัตว์ไม่มีกระดูกสันหลังที่เกี่ยวข้อง เช่น แมงป่อง, แมงป่องเทียม, แมงโหย่ง ส่วนผู้ที่ค้นคว้าแมงมุมและแมงอื่น ๆ คือ "นักวิทยาสัตว์พวกแมงมุม" () และหากแคบลง การศึกษาแมงมุมเพียงอย่างเดียว (อันดับ Araneae) เรียกว่า **วิทยาแมงมุม** ()

ทั้งนี้ คำว่า ** มาจากภาษากรีก คือ  (อ่านว่า *อารัคแน*) ที่หมายถึง "แมงมุม" และ  (อ่านว่า *โลกีอา*) ที่หมายถึง "การศึกษาเรื่องใดเรื่องหนึ่ง"

## ดูเพิ่ม
* กีฏวิทยา
* :หมวดหมู่:นักวิทยาสัตว์พวกแมงมุม

## อ้างอิง

## แหล่งข้อมูลอื่น

* International Society of Arachnology
* Spider Myths: Spiders are Easy to Identify
ล็อคเป้าตาย ค่าไถ่หยุดโลก

**ล็อคเป้าตาย ค่าไถ่หยุดโลก** () เป็นภาพยนตร์แอ็คชั่นระทึกขวัญอาชญากรรมของเกาหลีใต้ปี ค.ศ. 2023 กำกับโดยอิม ซุน-รเย และนำแสดงโดยฮวัง จอง-มิน และ ฮย็อน บิน ภาพยนตร์สร้างจากเรื่องจริงของวิกฤตการณ์ตัวประกันชาวเกาหลีใต้ในอัฟกานิสถาน ค.ศ. 2007 และภารกิจช่วยเหลือที่ตามมา
 ออกฉายเมื่อวันที่ 18 มกราคม ค.ศ.2023 ในเกาหลีใต้ และฉายในระบบเสียงดอลบี แอทมอส

## เรื่องย่อ
เรื่องราวเกี่ยวกับนักการทูตและเจ้าหน้าที่หน่วยข่าวกรองแห่งชาติที่ต้องต่อสู้และเสี่ยงชีวิตเพื่อช่วยตัวประกันชาวเกาหลีที่ถูกลักพาตัวในอัฟกานิสถาน ภาพยนตร์สร้างจากเหตุการณ์จริงของวิกฤตการณ์ตัวประกันชาวเกาหลีใต้ในอัฟกานิสถาน ค.ศ. 2007 เมื่อมิชชันนารีชาวเกาหลีใต้ 23 คนถูกจับเป็นตัวประกันในอัฟกานิสถาน ฮย็อน บิน รับบทเป็นเจ้าหน้าที่ NIS ที่ดำเนินการช่วยเหลือและเจรจาด้วยความช่วยเหลือจากนักการทูต ที่รับบทโดย ฮวัง ช็อง-มิน

## อ้างอิง

หมวดหมู่:ภาพยนตร์เกาหลีใต้
หมวดหมู่:ภาพยนตร์ในปี พ.ศ. 2566
สโมสรฟุตบอลแบล็กเบิร์นโรเวอส์ในฤดูกาล 1992–93

ฤดูกาล **1992–93** เป็นฤดูกาลที่ 105 ของแบล็กเบิร์นโรเวอส์ ในฐานะสโมสรฟุตบอลอาชีพ นี่เป็นปีแรกของพวกเขาในพรีเมียร์ลีก แต่เป็นฤดูกาลแรกของพวกเขาในลีกสูงสุดตั้งแต่ปี ค.ศ. 1966

## สรุปฤดูกาล
ด้วยความร่ำรวยของแจ็ก วอล์กเกอร์ เจ้าของสโมสรยอมให้เคนนี แดลกลีชเซ็นสัญญากับแอลัน เชียเรอร์ กองหน้าวัย 22 ปีของเซาแทมป์ตันด้วยค่าตัวสถิติใหม่ของอังกฤษในขณะนั้น (รายงานต่าง ๆ อยู่ที่ 3.3 ล้านปอนด์, 3.4 ล้านปอนด์ หรือ 3.6 ล้านปอนด์) แบล็กเบิร์นมีฤดูกาลที่ยอดเยี่ยมในการกลับมาสู่ลีกสูงสุด เชียเรอร์ลงเล่นในลีกไปเพียง 21 นัดและยิงได้ 16 ประตูในลีก ก่อนที่เขาจะเอ็นไขว้หน้าขวาฉีกในเกมที่พบกับลีดส์ยูไนเต็ดในเดือนธันวาคม แบล็กเบิร์นจบอันดับ 4 – ห่างจากโซนรอบคัดเลือกรอบแรกของยูฟ่าคัพเพียง 1 แต้ม ฟอร์มในบอลถ้วยของแบล็กเบิร์นเกือบจะทำให้พวกเขาผ่านเข้าไปเล่นฟุตบอลสโมสรยุโรป แต่พวกเขาตกรอบเอฟเอคัพในรอบก่อนรองชนะเลิศและลีกคัพในรอบรองชนะเลิศ

## ชุดแข่ง
เอสิกส์บริษัทผู้ผลิตชุดกีฬาของญี่ปุ่นผลิตชุดแข่งให้กับแบล็กเบิร์นในฤดูกาลนี้ McEwan's Lager ผู้ผลิตเบียร์อังกฤษเป็นผู้สนับสนุนชุดแข่ง

## อ้างอิง

หมวดหมู่:ฤดูกาลของสโมสรฟุตบอลแบล็กเบิร์นโรเวอส์
ราชอาณาจักรกลางแห่งอียิปต์

**ราชอาณาจักรกลางแห่งอียิปต์** (หรือที่เรียกว่า **ช่วงเวลาแห่งการรวมอาณาจักร**) เป็นช่วงเวลาในประวัติศาสตร์ของอียิปต์โบราณ หลังจากช่วงเวลาของการแบ่งแยกทางการเมืองที่เรียกว่า สมัยระหว่างกลางที่หนึ่ง ราชอาณาจักรกลางครอบคลุมระหว่าง 2040 ถึง 1782 ปีก่อนคริสตกาล นับตั้งแต่การรวมราชอาณาจักรอียิปต์อีกครั้งที่เกิดขึ้นในรัชสมัยของฟาโรห์เมนทูโฮเตปที่ 2 จากราชวงศ์ที่สิบเอ็ดจนถึงการสิ้นสุดของราชวงศ์ที่สิบสอง โดยฟาโรห์แห่งราชวงศ์ที่สิบเอ็ดทรงปกครองจากเมืองทีบส์ และฟาโรห์แห่งราชวงศ์ที่สิบสองทรงปกครองจากเมืองอัลลิชต์

แนวคิดของอาณาจักรกลางในฐานะหนึ่งในสามของยุคทองนั้น แนวคิดดังกล่าวได้ถูกคิดค้นขึ้นในปี ค.ศ. 1845 โดยบารอน ฟ็อน บุนเซิน นักไอยคุปต์วิทยาชาวเยอรมัน และคำจำกัดความของช่วงเวลาดังกล่าวพัฒนาขึ้นอย่างมีนัยสำคัญโดยตลอดช่วงคริสตศตวรรษที่ 19 และ 20 นักวิชาการบางคนยังได้รวมราชวงศ์ที่สิบสามแห่งอียิปต์เข้ามาในช่วงเวลานี้ด้วย ซึ่งในกรณีนี้ ช่วงเวลาของราชอาณาจักรกลางจะสิ้นสุดลงในราว 1650 ปีก่อนคริสตกาล ในขณะที่นักวิชาการบางกลุ่มจะรวมไว้จนถึงรัชสมัยของฟาโรห์เมอร์เนเฟอร์เร ไอย์ ซึ่งอยู่ราวประมาณ 1700 ปีก่อนคริสตกาล พระองค์ทรงเป็นฟาโรห์พระองค์สุดท้ายของราชวงศ์ที่สิบสามที่ปรากฏหลักฐานยืนยันทั้งในอียิปต์บนและอียิปต์ล่าง ในช่วงสมัยราชอาณาจักรกลางนั้น เทพเจ้าโอซิริสได้กลายเป็นเทพเจ้าที่สำคัญที่สุดในศาสนาอียิปต์โบราณ เมื่อช่วงเวลาของราชอาณาจักรกลางสิ้นสุดลงก็จะตามมาด้วยช่วงสมัยระหว่างกลางที่สองของอียิปต์ ซึ่งเป็นอีกช่วงเวลาหนึ่งของการแบ่งแยกที่เกี่ยวข้องกับการปกครองของราชวงศ์ต่างชาติในอียิปต์ล่างโดยผู้ปกครองชาวฮิกซอสแห่งเอเชียตะวันตก

## อ้างอิง



หมวดหมู่:ก่อตั้งในศตวรรษที่ 21 ก่อนคริสตกาล
หมวดหมู่:สิ้นสุดในศตวรรษที่ 17 ก่อนคริสตกาล
หมวดหมู่:ราชอาณาจักรในอดีต
แอปเปิลวิชันโปร

**แอปเปิลวิชันโปร** () เป็นหน่วยแสดงผลสวมศีรษะแบบความเป็นจริงผสมผสานที่กำลังจะวางจำหน่ายซึ่งผลิตโดยบริษัทแอปเปิล เปิดตัวเมื่อวันที่ 5 มิถุนายน ค.ศ. 2023 ที่งานเวิลด์ไวด์ดีเวลอปเปอร์คอนเฟอเรนซ์ 2023 ซึ่งเป็นส่วนหนึ่งของการย้ายบริษัทไปสู่ "คอมพิวเตอร์เชิงพื้นที่" และจะพร้อมให้ซื้อในต้นปี ค.ศ. 2024 เป็นผลิตภัณฑ์ใหม่ชิ้นแรกจากแอปเปิลตั้งแต่แอปเปิลวอตช์ ในปี ค.ศ. 2015 วิชันโปรต้องใช้กับชุดแบตเตอรี่แยกต่างหาก

## การเปิดตัวและวางจำหน่าย
แอปเปิลวิชันโปร เปิดตัวในงานเวิลด์ไวด์ดีเวลอปเปอร์คอนเฟอเรนซ์ 2023 เมื่อวันที่ 8 มกราคม ค.ศ. 2024 Tim Cook ได้ประกาศใน เอ็กซ์ (ก่อนหน้า ทวิตเตอร์) ว่าจะเปิดขายในวันที่ 2 กุมภาพันธ์ 2024 โดยจะวางจำหน่ายในโดยจะเริ่มเปิด Pre Order สั่งจองออนไลน์ในวันที่ 19 ม.ค.นี้ และเปิดขายอย่างเป็นทางการในวันที่ 2 ก.พ. ในราคา 3,499 เหรียญสหรัฐ ในช่วงแรกจะมีการจัดส่งประมาณ 1,000,000 หน่วย ในปัจจุบันผลิตภัณฑ์ดังกล่าวไม่มีวางขายในประเทศไทย

## อ้างอิง

## แหล่งข้อมูลอื่น
* Official website
* Apple Vision Pro Press Release

หมวดหมู่:ฮาร์ดแวร์แอปเปิลคอมพิวเตอร์
หมวดหมู่:ไอโอเอส (แอปเปิล)
หมวดหมู่:ผลิตภัณฑ์ที่ออกในปี พ.ศ. 2566
ชาตรี พิริยะกิจไพบูลย์

**ชาตรี พิริยะกิจไพบูลย์** (24 สิงหาคม พ.ศ. 2490 – 24 มกราคม พ.ศ. 2556) อดีตสมาชิกสภาผู้แทนราษฎรจังหวัดอุบลราชธานี 5 สมัย

## ประวัติ
ชาตรี เสียชีวิตเมื่อวันที่ 24 มกราคม พ.ศ. 2556 หลังเกิดอาการวูบหมดสติ ณ ท่าอากาศยานดอนเมือง

## การทำงาน
ชาตรี ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุบลราชธานี เขต 2 สังกัดพรรคกิจสังคม ร่วมกับผัน บุญชิต และตุ่น จินตะเวช ได้รับเลือกตั้งเป็นสมาชิกสภาผู้แทนราษฎรยกทีม แต่ในปี 2529 เขาไม่ได้รับเลือกตั้ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้รับเลือกตั้งอีกครั้งในนามพรรคกิจสังคม

ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาได้รับเลือกตั้งเป็น สส.สมัยที่ 3 โดยในครั้งนี้ย้ายมาสังกัดพรรคชาติไทย และเป็น สส.สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายไปร่วมงานกับพรรคไทยรักไทย และได้รับเลือกตั้งเป็น สส.สมัยที่ 5 แต่ในปี 2548 เขาแพ้ให้กับตุ่น จินตะเวช จากพรรคมหาชน

ชาตรี ย้ายไปร่วมงานกับพรรคพลังประชาชน และลงสมัครรับเลือกตั้งในปี 2550 แต่ได้คะแนนเป็นลำดับที่ 4 ไม่ได้รับเลือกตั้ง

ชาตรี เคยดำรงตำแหน่งเลขานุการรัฐมนตรีว่าการกระทรวงศึกษาธิการ ในปี 2544

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพิบูลมังสาหาร
หมวดหมู่:ชาวไทยเชื้อสายจีน
หมวดหมู่:นักธุรกิจจากจังหวัดอุบลราชธานี
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หนานจง

**หนานจง** () เป็นชื่อโบราณของภูมิภาคทางตะวันตกเฉียงใต้ของจีนที่ครอบคลุมบางส่วนของมณฑลยูนนาน มณฑลกุ้ยโจว และมณฑลเสฉวนทางตอนใต้ในปัจจุบัน

ในยุคสามก๊ก (ค.ศ. 220–280) ของจีน ภูมิภาคหนานจงเป็นส่วนหนึ่งของดินแดนของรัฐจ๊กก๊ก ในปี ค.ศ. 225 ข้าราชการท้องถิ่นบางคนก่อกบฏต่อต้านการปกครองของจ๊กก๊ก ในขณะที่ชนเผ่าลำมัน (*หนานหมาน*) บุกรุกเข้าไปในภูมิภาคหนานจง   จูกัดเหลียงผู้สำเร็จราชการของจ๊กก๊กตอบโต้โดยนำกองกำลังดำเนินการรบในหนานจง และประสบความสำเร็จในการปราบปรามกบฏและทำให้ชนเผ่าลำมันสงบลง ในตำนาน จูกัดเหลียงจับและปล่อยเบ้งเฮ็ก ผู้นำชนเผ่าลำมัน 7 ครั้งจนกระทั่งเบ้งเฮ็กสาบานจะภักดีต่อจ๊กก๊กในที่สุด

## อ้างอิง

หมวดหมู่:ภูมิภาคของประเทศจีน
สมัยระหว่างกลางที่สองแห่งอียิปต์

**สมัยระหว่างกลางที่สองแห่งอียิปต์** กินเวลาครอบคลุมตั้งแต่ 1700 ถึง 1550 ปีก่อนคริสตกาล ซึ่งเป็นช่วงเวลาที่อียิปต์โบราณแบ่งออกเป็นราชวงศ์เล็ก ๆ เป็นครั้งที่สอง ระหว่างช่วงเวลาของการล่มสลายของราชอาณาจักรกลางและการสถาปนาราชอาณาจักรใหม่ สมัยระหว่างกลางที่สองแห่งอียิปต์จะช่วงเวลาของราชวงศ์ที่สิบสามจนถึงถึงราชวงศ์ที่สิบเจ็ด แนวคิดเรื่อง "สมัยระหว่างกลางที่สอง" ได้เกิดขึ้นในช่วงคริสต์ศตวรรษที่ 20 โดยนักไอย์คุปต์วิทยาจากสหราชอาณาจักร

เป็นที่ทราบกันดีว่าช่วงเวลาดังกล่าวเป็นช่วงเวลาที่ชาวฮิกซอสจากเอเชียตะวันตกได้สถาปนาราชวงศ์ที่สิบห้าแห่งอียิปต์ ซึ่งสถาปนาขึ้นโดยฟาโรห์ซาลิทิส และมีศูนย์กลางอำนาจอยู่ที่เมืองอวาริส ซึ่งอ้างอิงจากหนังสือ *[[แอจิปเทียกา]]* ของมาเนโธ

## การล่มสลายของราชอาณาจักรกลางแห่งอียิปต์
การปกครองราชวงศ์ที่สิบสองแห่งอียิปต์สิ้นสุดลงในช่วงปลายคริสต์ศตวรรษที่ 19 ก่อนคริสตกาลจากการสวรรคของพระนางโซเบคเนเฟรู (1806–1802 ปีก่อนคริสตกาล) เห็นได้ชัดว่าพระองค์ทรงไม่มีรัชทายาท ซึ่งทำให้ราชวงศ์ที่สิบสองถึงจุดสิ้นสุดอย่างกะทันหัน และยุคทองของราชอาณาจักรกลางก็มีราชวงศ์ที่สิบสามที่อ่อนแอกว่ามากขึ้นมาปกครองต่อ เพื่อการรักษาอำนาจต่อจากราชวงศ์ที่สิบสองนั้น ราชวงศ์ที่สิบสามได้ปกครองจากเมืองอิทจ์-ทาวี (แปลว่า "ผู้ยึดครองสองแผ่นดิน") และเปลี่ยนไปปกครองที่เมืองธีบส์ ซึ่งตั้งอยู่ไกลไปทางใต้ ซึ่งธีบส์อาจจะเป็นมาเป็นศูนย์กลางอำนาจนับตั้งแต่รัชสมัยของฟาโรห์เมอร์เนเฟอร์เร ไอย์

## อ้างอิง



หมวดหมู่:ก่อตั้งในศตวรรษที่ 17 ก่อนคริสตกาล
หมวดหมู่:สิ้นสุดในศตวรรษที่ 16 ก่อนคริสตกาล
หมวดหมู่:ราชวงศ์อียิปต์โบราณ
ประเทศกัวเตมาลาในโอลิมปิกฤดูร้อน 2024

**ประเทศกัวเตมาลา** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 แม้ว่าประเทศกัวเตมาลาจะเปิดตัวอย่างเป็นทางการในโอลิมปิกฤดูร้อน 1952 ที่เฮลซิงกิ แต่นักกีฬากัวเตมาลาได้ปรากฏตัวในโอลิมปิกฤดูร้อนทุกครั้งเริ่มตั้งแต่ปี ค.ศ. 1968 เป็นต้นมา

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## กรีฑา

ผลการแข่งขันดังนี้

;รายการลู่และถนน

## อ้างอิง

กัวเตมาลา
2024
เอฟเอพรีเมียร์ลีก ฤดูกาล 1995–96

**เอฟเอพรีเมียร์ลีก ฤดูกาล 1995–96** (รู้จักกันในชื่อ **เอฟเอ คาร์ลิง พรีเมียร์ชิพ** ด้วยเหตุผลด้านการสนับสนุน) เป็นฤดูกาลที่ 4 ของการแข่งขัน นับตั้งแต่ก่อตั้งในปี ค.ศ. 1992 เนื่องจากคณะกรรมการของพรีเมียร์ลีกตัดสินใจลดจำนวนสโมสรในพรีเมียร์ลีกลงจาก 22 เหลือ 20 (ซึ่งใช้มาจนถึงปัจจุบัน) มีเพียง 2 สโมสรที่เลื่อนชั้นแทนที่จะเป็น 3 สโมสรตามปกติคือมิดเดิลส์เบรอและโบลตันวอนเดอเรอส์

แมนเชสเตอร์ยูไนเต็ดคว้าแชมป์พรีเมียร์ลีกสมัยที่ 3 และผ่านเข้ารอบยูฟ่าแชมเปียนส์ลีก ขณะที่แบล็กเบิร์นโรเวอส์แชมป์ฤดูกาลที่แล้วจบในอันดับที่ 7 ส่วนอาร์เซนอล แอสตันวิลลา และนิวคาสเซิลยูไนเต็ดผ่านเข้ารอบยูฟ่าคัพ ลิเวอร์พูลยังผ่านเข้ารอบยูฟ่าคัพวินเนอร์สคัพในฐานะรองแชมป์เอฟเอคัพซึ่งแมนเชสเตอร์ยูไนเต็ดเป็นแชมป์ในฤดูกาลนั้น

## อ้างอิง

หมวดหมู่:ฤดูกาลในพรีเมียร์ลีก
สี่พี่น้องยุซึกิ ครอบครัวนี้มีแต่รัก

***สี่พี่น้องยุซึกิ ครอบครัวนี้มีแต่รัก*** () เป็นซีรีส์มังงะญี่ปุ่น แต่งเรื่องและวาภาพโดยชิซูกิ ฟูจิซาวะ ตีพิมพ์ในนิตยสาร*[[เบ็ตสึโคมิ]]* นิตยสารมังงะแนว*[[โชโจะ]]*ของสำนักพิมพ์โชงากูกังตั้งแต่เดือนสิงหาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 14 เมื่อเดือนพฤษภาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ AMiCO ในเครือของสำนักพิมพ์นานมีบุ๊คส์ ซีรีส์อนิเมะโทรทัศน์ดัดแปลงผลิตโดยสตูดิโอชูกะ ออกอากาศตั้งแต่เดือนตุลาคม พ.ศ. 2566 ละครโทรทัศน์ที่ออกอากาศตั้งแต่เดือนพฤษภาคมถึงกรกฎาคม พ.ศ. 2567  

ซีรีส์มังงะชนะเลิศรางวัลมังงะโชงากูกังในสาขา*โชโจะ*ในปี พ.ศ. 2564

## ตัวละคร
;
: 
:
;
:
:
;
:
:
;
:
:
;
:
;
:
;
:
;
:
;
:

## สื่อ
### มังงะ
เขียนและวาดภาพโดย *สี่พี่น้องยุซึกิ ครอบครัวนี้มีแต่รัก*เริ่มตีพิมพ์ในนิตยสาร Betsucomi ของ Shogakukan เมื่อวันที่ 10 สิงหาคม พ.ศ. 2561 เริ่มรวมเล่มตีพิมพ์เป็นเล่ม(*[[ทังโกบง]]*)โดยเล่มแรกเผยแพร่เมื่อวันที่ 26 ธันวาคม พ.ศ. 2561 ณ เดือนตุลาคม พ.ศ. 2568 มีหนังสือออกจำหน่ายทั้งหมด 21 เล่ม

#### จำนวนเล่ม

### อนิเมะ
ได้มีการประกาศดัดแปลงเป็นซีรีส์อนิเมะโทรทัศน์เมื่อวันที่ 28 เมษายน พ.ศ. 2566 ผลิตโดยสตูดิโอซูกะ และกำกับโดยมิตสึรุ ฮอนโกะ ออกแบบตัวละครโดยโอริเอะ ทานากะ ซึ่งทำหน้าที่เป็นหัวหน้าผู้กำกับแอนิเมชั่นด้วย และดนตรีที่แต่งโดยโยชิคาซึ ซูโอะ ซีรีส์นี้ออกอากาศในวันที่ 5 ตุลาคม พ.ศ. 2566 บนช่อง AT-X และเครือข่ายอื่น ๆ เพลงเปิดคือเพลง  ร้องโดย Flumpool, ในขณะที่เพลงปิดคือเพลง  ร้องโดยอาโออิ คุโบะ เมเดียลิงก์ได้ลิขสิทธิ์ซีรีส์ในเอเชียใต้ เอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) และสตรีมมิ่งบน Youtube ช่อง Ani-one Asia
#### รายชื่อตอน

### ละครโทรทัศน์
ได้มีการประกาศการดัดแปลงเป็นละครโทรทัศน์เมื่อวันที่ 8 มีนาคม พ.ศ. 2567 กำกับโดยนัตสึกิ เซตะ, โยเฮ อิโนเบะ, เคียวเฮ ทามาซาวะ และ ชุนจิ คิคุจิ อิงจากบทภาพยนตร์โดยชูโกะ อาราอิ  โทโมโยะ คิตะบายาชิรับหน้าที่เป็นโปรดิวเซอร์ และ Oh Shu จะเป็นผู้แต่งเพลง  ซีรีส์นี้ได้ออกอากาศทางช่องเอ็นเอชเคเจเนอรัลทีวี ตั้งแต่วันที่ 28 พฤษภาคมถึง 18 กรกฎาคม พ.ศ. 2567

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ละครโทรทัศน์ญี่ปุ่นในปี พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชโจะ
หมวดหมู่:ผู้ชนะรางวัลมังงะโชงากูกัง ประเภทโชโจะ
หมวดหมู่:เมเดียลิงก์
สมัยระหว่างกลางที่สามแห่งอียิปต์

**สมัยระหว่างกลางที่สามแห่งอียิปต์** เป็นช่วงเวลาที่เริ่มต้นขึ้นตั้งแต่การเสด็จสวรรคตของฟาโรห์รามเสสที่ 11 ในช่วง 1077 ปีก่อนคริสตกาล ซึ่งช่วงเวลาดังกล่าวได้ต่อเนื่องมาจากการสิ้นสุดของสมัยราชอาณาจักรใหม่ และตามมาด้วยช่วงเวลาของสมัยปลายแห่งอียิปต์ แต่มีการเสนอประเด็นต่าง ๆ ว่าช่วงเวลานี้เป็นจุดเริ่มต้นของสมัยปลายแห่งอียิปต์ แม้ว่าส่วนใหญ่มักถูกมองว่าเริ่มต้นของสมัยปลายในช่วงการสถาปนาของราชวงศ์ที่ยี่สิบหกโดยฟาโรห์พซัมเตกที่ 1 ในปี 664 ปีก่อนคริสตกาล หลังจากการออกไปของผู้ปกครองชาวนิวเบียจากคุชแห่งราชวงศ์ที่ยี่สิบห้า โดยกษัตริย์อาชูร์บานิพัลแห่งอัสซีเรีย การใช้คำว่า "สมัยระหว่างกลางที่สาม" เป็นการใช้การเปรียบเทียบระหว่างสมัยระหว่างกลางที่หนึ่งและสองที่รู้จักกันดี ซึ่งคำนี้ได้ปรากฏในปี ค.ศ. 1978 เมื่อเค็นเน็ธ คิตเช่น นักไอยคุปต์วิทยาชาวอังกฤษใช้คำนี้ในชื่อหนังสือของเขาที่เกี่ยวข้องกับช่วงเวลาดังกล่าว แต่คิตเช่นได้แย้งว่าช่วงเวลาดังกล่าวได้ 'ห่างไกลจากความวุ่นวาย' ไปแล้วและหวังว่าชิ้นงานดังกล่าวจะนำไปสู่การยกเลิกคำดังกล่าว โดยที่เสนอคือคำว่า 'สมัยหลังจักรวรรดิ' ซึ่งการใช้คำนี้ของคิตเช่นในรูปแบบชื่อหนังสือก็จะดูเหมือนแค่เป็นเพียงที่จะยึดมั่นในการใช้คำนี้เท่านั้น

ช่วงเวลาดังกล่าวอียิปต์ได้ถูกปกครองโดยผู้ปกครองที่ไม่ใช่ชาวพื้นเมือง และมองว่าเป็นช่วงเวลาหนึ่งของความเสื่อมโทรมและความไม่มั่นคงทางการเมืองรวมถึงการแบ่งแยกอาณาจักร ซึ่งสอดคล้องกับการล่มสลายปลายยุคสัมฤทธิ์ของอารยธรรมในตะวันออกใกล้และเมดิเตอร์เรเนียนตะวันออก (รวมถึงยุคมืดของกรีก)

## อ้างอิง



หมวดหมู่:ก่อตั้งในศตวรรษที่ 11 ก่อนคริสตกาล
หมวดหมู่:สิ้นสุดในศตวรรษที่ 7 ก่อนคริสตกาล
หมวดหมู่:ราชวงศ์อียิปต์โบราณ
หอดูดาวอินางาวะ

**หอดูดาวอินางาวะ** (猪名川天文台) เป็น หอดูดาวสาธารณะที่ตั้งอยู่ในเมืองอินางาวะ อำเภอคาวาเบะ จังหวัดเฮียวโงะ ประกอบด้วยกล้องโทรทรรศน์ทั้งแบบสะท้อนแสงและแบบหักเหแสง รวมถึงท้องฟ้าจำลอง

## การเข้าใช้บริการ

### วันที่เปิด
วันพฤหัสบดี วันศุกร์ วันเสาร์ วันอาทิตย์ และวันหยุดนักขัตฤกษ์

### เวลาทำการ
13:30~21:30 น. (ปิดรับคนเข้าเวลา 20:30 น.)

### ค่าตั๋ว
200 เยน (ฟรีสำหรับนักเรียนมัธยมต้นลงไป)

## อุปกรณ์
### ท้องฟ้าจำลอง
* MEDIAGLOBE-Ⅲ (ผลิตโดย ท้องฟ้าจำลองโคนิก้า มินอลต้า)
* เส้นผ่านศูนย์กลางโดม 5 ม.
* ไม่มีที่นั่ง

### กล้องโทรทรรศน์

* กล้องโทรทรรศน์สะท้อนแสงที่ใช้ฐานตั้งระบบศูนย์สูตร ขนาด 50 ซม.
* กล้องโทรทรรศน์หักเหแสง ขนาด 15 ซม.
* กล้องโทรทรรศน์หักเหแสง ขนาด 10 ซม.

## อ้างอิง

หมวดหมู่:หอดูดาวในประเทศญี่ปุ่น
หอดูดาวอนดาเกะ

**หอดูดาวอนดาเกะเมืองโกโต** () เป็นหอดูดาวสาธารณะที่ตั้งอยู่กึ่งกลางทางขึ้นภูเขาอนดาเกะ บนเกาะฟุกุเอะ เมืองโกโต (เดิมคือเมืองฟุกุเอะ) จังหวัดนางาซากิ

## ภาพรวม
หอดูดาวแห่งนี้ก่อตั้งขึ้นในปี 1991

เนื่องจากการรวมเทศบาลในเดือนสิงหาคม 2004 ทำให้พื้นที่ตั้งของหอดูดาวนี้อยู่ในพื้นที่เมืองโกโต ชื่อเดิมของหอดูดาวจึงเปลี่ยนเป็นชื่อปัจจุบัน โดยมีคำว่า "เมืองโกโต" (五島市) อยู่

เมื่อวันที่ 2 กันยายน 2007 ได้เข้าร่วมการสังเกตการณ์ภาคพื้นดินในการวัดลมเทอร์โมสเฟียร์ ซึ่งดำเนินการร่วมกันโดย มหาวิทยาลัยเทคโนโลยีโคจิ, JAXA และอื่น ๆ 

ในปี 2009 เข้าร่วมในปีดาราศาสตร์สากล 2009

## อุปกรณ์และสิ่งอำนวยความสะดวก
* กล้องโทรทรรศน์สะท้อนแสง แบบนิวตัน 60 ซม.
* กล้องโทรทรรศน์หักเหแสง 10 ซม. (เลนส์ฟลูออไรต์)
* ห้องอบรม (จอ 100 นิ้ว)

## วันและเวลาเปิดทำการ
* เวลาเปิดทำการ: 18:00 – 22:00 น. 
* ค่าเข้าฟรี มีค่าใช้จ่ายในการส่องกล้อง ต้องจองล่วงหน้า
* เวลารับจอง: จนถึง 17:00 น. ของวัน
* ปิด: 29 ธันวาคม – 3 มกราคม

## การเข้าถึง
* 15 นาทีโดยรถยนต์จากท่าเรือฟุกุเอะ 5 นาทีโดยรถยนต์จากท่าอากาศยานฟุกุเอะ
* ที่จอดรถ: ฟรี สำหรับรถโดยสารขนาดใหญ่ 100 คันขนาดมาตรฐาน

## อ้างอิง

หมวดหมู่:หอดูดาวในประเทศญี่ปุ่น
หมวดหมู่:Coordinates on Wikidata
หมวดหมู่:สิ่งก่อสร้างในจังหวัดนางาซากิ
วัดวงษ์ฆ้อง

**วัดวงษ์ฆ้อง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา

วัดวงษ์ฆ้อง เดิมชาวบ้านเรียกว่า **วัดโรงฆ้อง** สร้างเป็นวัดมาตั้งแต่สมัยอยุธยาตอนต้น พ.ศ. 1920 ชาวบ้านแถบบริเวณวัดนี้ แต่เดิมมีอาชีพปั้นหม้อดิน อิฐ และกระเบื้องดินเผา มีคลองสระบัวเป็นทางสัญจรและตลาดการค้าทางน้ำ ต่อมาวัดทรุดโทรมลงและได้รับการบูรณะพัฒนาในสมัยพระบาทสมเด็จพระจุลจอมเกล้าเจ้าอยู่หัว โดยมีสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้ริเริ่มดำเนินการ  วัดวงษ์ฆ้องได้รับพระราชทานวิสุงคามสีมาประมาณ พ.ศ. 1930 

อุโบสถหันหน้าไปทางแม่น้ำตามคตินิยมการสร้างวัดก่อนสมัยอยุธยา มีเจดีย์ทรงลังกาตั้งอยู่คู่กันทางด้านขวาของอุโบสถ สันนิษฐานได้ว่าวัดนี้อาจสร้างก่อนหน้านั้นและคงได้รับการบูรณปฏิสังขรณ์ครั้งใหญ่เมื่อ พ.ศ. 1920 แต่เดิมวัดวงษ์ฆ้องมีบริเวณกว้าง  แต่ปัจจุบันถูกถนนตัดผ่านกลางแยกเขตสังฆาวาสให้อยู่ค่อนไปทางริมแม่น้ำลพบุรีหรือคลองคูเมืองเดิม ส่วนเขตพุทธาวาสจะอยู่ลึกเข้าไปอีกฟากหนึ่งของถนน โดยมีเจดีย์ขนาดย่อม 2 องค์

## อ้างอิง

หมวดหมู่:โบราณสถานในจังหวัดพระนครศรีอยุธยา
วงษ์ฆ้อง
สโมสรฟุตบอลแบล็กเบิร์นโรเวอส์ในฤดูกาล 1994–95

**ฤดูกาล 1994-95** เป็นฤดูกาลที่ 3 ของสโมสรฟุตบอลแบล็กเบิร์นโรเวอส์ในพรีเมียร์ลีก และเป็นฤดูกาลที่ 3 ติดต่อกันในลีกสูงสุด

ฤดูกาลนี้สโมสรคว้าแชมป์พรีเมียร์ลีกสมัยแรก สิ้นสุด 81 ปีที่พวกเขาปราศจากแชมป์ลีกอังกฤษตั้งแต่ฤดูกาล 1913–14 พวกเขาจบลงด้วยช่องว่าง 1 แต้มเหนือแมนเชสเตอร์ยูไนเต็ด แบล็กเบิร์นนำเป็นจ่าฝูงเกือบทั้งฤดูกาล แต่ความพ่ายแพ้ 1–2 ต่อสโมสรเก่าของเคนนี แดลกลีชอย่างลิเวอร์พูลที่แอนฟีลด์ในวันสุดท้ายของฤดูกาลดูเหมือนจะคุกคามความหวังในการลุ้นแชมป์ของพวกเขา อย่างไรก็ตาม แมนเชสเตอร์ยูไนเต็ดทำได้เพียงเสมอกับเวสต์แฮมยูไนเต็ด 1–1 ความฝันของแจ็ก วอล์กเกอร์เป็นจริงแล้ว; ภายในเวลา 5 ปีของการซื้อสโมสร เขาพาสโมสรจากการต่อสู้ดิ้นรนในดิวิชั่น 2 (เดิม) ไปสู่แชมป์ลีกสูงสุดของอังกฤษ

ตกรอบก่อนกำหนดจากลีกคัพ, เอฟเอคัพ และยูฟ่าคัพ ให้กับลิเวอร์พูล, นิวคาสเซิลยูไนเต็ด และเทรลเลบอร์กตามลำดับทำให้แบล็คเบิร์นหงุดหงิดในฤดูกาล 1994–95 แต่กลับกลายเป็นสิ่งที่ดีที่สุดเนื่องจากพวกเขาสามารถมุ่งความสนใจไปที่การลุ้นตำแหน่งแชมป์ลีก

เคนนี แดลกลีชคว้ารางวัลผู้จัดการทีมยอดเยี่ยมแห่งปีของพรีเมียร์ลีกจากการนำแบล็คเบิร์นไปสู่ความสำเร็จ แอลัน เชียเรอร์คว้าทั้งรางวัลรองเท้าทองคำจากการทำ 34 ประตูจากทั้งหมด 80 ประตูในลีกของแบล็คเบิร์น และรางวัลนักฟุตบอลยอดเยี่ยมของพีเอฟเอ ซึ่งได้รับการเสนอชื่อโดยเพื่อนร่วมอาชีพของเขา ทิม ฟลาวเวอร์ส, แกรม เลอ โซ, โคลิน เฮนดรี, ทิม เชอร์วูด, คริส ซัตตัน และเชียเรอร์ ต่างก็ติดทีมยอดเยี่ยมแห่งปีของพีเอฟเอ

## สรุปฤดูกาล
### สิงหาคม
แบล็กเบิร์นเริ่มการแข่งขันด้วยการเสมอ 1–1 กับ เซาแธมป์ตัน; ในการประเดิมสนาม คริส ซัตตัน ได้โอกาสในนาทีที่ 2 แต่ยิงเฉียดเสา เป็นฝั่งเจ้าบ้านขึ้นนำก่อน ในนาทีที่ 15 นิคกี้ แบงเกอร์ รับบอลจากแมตต์ เลอ ทิสซิเอร์ ก่อนยิงผ่าน ทิม ฟลาวเวอส์ ผู้รักษาประตูมือหนึ่งเข้าประตู นาทีต่อมา ซัตตันมีโอกาสตีเสมอ แต่คราวนี้โหม่งออกไป อย่างไรก็ตามแบล็กเบิร์นทำประตูตีเสมอได้ในนาทีที่ 60 เมื่อซัตตันโหม่งบอลให้แอลัน เชียเรอร์ ยิงบอลผ่านบรูซ โครบเบอลาร์เข้าประตู

แบล็กเบิร์นเก็บชัยชนะนัดแรกของฤดูกาลเพียง 3 วันต่อมาที่ อีวุดพาร์ค โดยเอาชนะเลสเตอร์ซิตี 3–0 คริส ซัตตันทำประตูแรกและเป็นประตูแรกให้กับสโมสรใหม่ในนาทีที่ 19 เมื่อเขาโหม่งบอลจากลูกชิปของเชียเรอร์ เฮนนิง เบิร์กทำประตูขึ้นนำ 2–0 ในนาทีที่ 59 เมื่อเขายิงตีลังกาจากการโหม่งสะบัดของซัตตัน พวกเขารับประกัน 3 แต้มในนาทีที่ 74 เมื่อร็อบบี สเลเตอร์ยิงบอลชนเสาแล้วตรงไปที่เชียเรอร์ยิงบอลเข้าประตู

## อ้างอิง

หมวดหมู่:ฤดูกาลของสโมสรฟุตบอลแบล็กเบิร์นโรเวอส์
คณะรัฐศาสตร์ มหาวิทยาลัยสยาม

**คณะรัฐศาสตร์ มหาวิทยาลัยสยาม** เป็นหน่วยงานระดับคณะในสังกัดมหาวิทยาลัยสยาม จัดการศึกษาในระดับปริญญาตรี ปริญญาโท และปริญญาเอก สาขาวิชารัฐศาสตร์ โดยใช้สัญลักษณ์ประจำคณะเป็น "สิงห์สยาม"

## ประวัติ
คณะรัฐศาสตร์ มหาวิทยาลัยสยาม เริ่มเปิดทำการเรียนการสอนระดับปริญญาตรี รุ่นแรกในปี 2563 

## การเปิดสอน
คณะรัฐศาสตร์ มหาวิทยาลัยสยาม ได้เปิดการเรียนการสอนทั้งระดับปริญญาตรี และบัณฑิตศึกษา จำนวน 3 หลักสูตร ดังนี้

# หลักสูตรรัฐศาสตรบัณฑิต สาขาวิชาการปกครอง
# หลักสูตรรัฐศาสตมหาบัณฑิต สาขาวิชาการปกครอง
# หลักสูตรรัฐศาสตรดุษฎีบัณฑิต สาขาวิชาการปกครอง

## หลักสูตรที่เปิดสอน

## สิงห์สยามโพล
คณะรัฐศาสตร์ มหาวิทยาลัยสยาม ได้ดำเนินการจัดตั้งศูนย์สิงห์สยามโพล เพื่อสำรวจความคิดเห็นของประชาชนนประเด็นต่าง ๆ ที่เป็นที่น่าสนใจในสถานการณ์ปัจจุบัน

## อ้างอิง

สยาม
รัฐศาสตร์
ยศทหารบกกองทัพปลดปล่อยประชาชน

ตารางต่อไปนี้คือยศทหารบกของกองทัพปลดปล่อยประชาชนของสาธารณรัฐประชาชนจีน
## ระบบชั้นยศในปัจจุบัน
ระบบชั้นยศในปัจจุบัน เริ่มใช้งานตั้งแต่ปี 1988 

### ชั้นสัญญาบัตร

### ชั้นต่ำกว่าสัญญาบัตร

## ระบบชั้นยศในอดีต
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ 

ในยามที่มีการสถาปนาระบบยศทหารข้างต้นนี้ มีการเสนอมอบจอมพลสูงสุดให้แก่ประธานเหมา เจ๋อตง แต่เขายืนกรานปฏิเสธ

## ดูเพิ่ม
* ยศตำรวจสาธารณรัฐประชาชนจีน
* ยศตำรวจสาธารณรัฐจีน
* ยศทหารสาธารณรัฐจีน (ไต้หวัน)

## อ้างอิง

หมวดหมู่:กองทัพปลดปล่อยประชาชน
หมวดหมู่:ยศทหารสาธารณรัฐประชาชนจีน
ไช่ สฺวีคุน

**ไช่ สฺวีคุน** (; เกิด 2 สิงหาคม ค.ศ. 1998) หรือที่รู้จักกันในชื่อ **คุน** เป็นนักร้อง นักแต่งเพลง นักเต้น แร็ปเปอร์ และนักแสดงชาวจีน เขาเปิดตัวในฐานะสมาชิกของวง SWIN และยูนิตย่อยชื่อ SWIN-S เมื่อวันที่ 18 ตุลาคม ค.ศ. 2016 หลังจากเข้าร่วมในซีซันแรกและซีซันที่สองของรายการเรียลลิตี้โชว์ของจีนชื่อ *ซูเปอร์ไอดอล* หลังจากออกจากกลุ่มและบริษัทในเครือยี่ไหเอนเตอร์เทนเมนต์ เขาได้เข้าร่วมในรายการเรียลลิตี้เอาชีวิตรอดของอ้ายฉีอี้ชื่อ ไอดอลพรอดิวเซอร์ ซึ่งเขาชนะเป็นที่หนึ่งและเดบิวต์ในฐานะ หัวหน้าวง/ตำแหน่งเซ็นเตอร์ของวงบอยแบนด์จีนชั่วคราวชื่อ ไนน์เปอร์เซนต์, เมื่อวันที่ 6 เมษายน ค.ศ. 2018 เขาเป็นสมาชิกของรายการวาไรตี้โชว์ชื่อ คีฟรันนิง ตั้งแต่ปี ค.ศ. 2020 ถึง 2022

## ผลงานเพลง

### สตูดิโออัลบั้ม

## อ้างอิง

## แหล่งข้อมูลอื่น

*
*Kun's Official Channel on YouTube
*

หมวดหมู่:ซีป็อป
หมวดหมู่:นักร้องจีน
หมวดหมู่:บอยแบนด์จีน
แอนจ์ พอสเตคอกลู

**แอนจ์ พอสเตคอกลู** (; เกิด 27 สิงหาคม ค.ศ. 1965) เป็นผู้จัดการทีมฟุตบอลและอดีตนักฟุตบอลชาวออสเตรเลีย ล่าสุดเป็นผู้จัดการทีมนอตทิงแฮมฟอเรสต์ในพรีเมียร์ลีก

## ชีวิตในวัยเด็ก
พอสเตคอกลูเกิดที่เนอาฟีลาเดลฟีอา ชานกรุงเอเธนส์ หลังจากที่ดีมีตริส ("จิม") พ่อของเขา สูญเสียธุรกิจหลังจากการรัฐประหารโดยกองทัพกรีกใน ค.ศ. 1967 พอสเตคอกลูอพยพทางเรือไปออสเตรเลียใน ค.ศ. 1970 ขณะที่เขามีอายุได้ 5 ขวบ โดยเติบโตในเมลเบิร์น รัฐวิกทอเรีย

## อาชีพผู้จัดการทีม
### ทอตนัมฮอตสเปอร์
ในวันอังคารที่ 6 มิถุนายน ค.ศ. 2023 พอสเตคอกลูได้รับการแต่งตั้งเป็นผู้จัดการทีมคนใหม่ของทอตนัมฮอตสเปอร์ด้วยสัญญา 4 ปี การแต่งตั้งพอสเตคอกลูทำให้เขากลายเป็นชาวออสเตรเลียคนแรกที่ได้คุมทีมในพรีเมียร์ลีก

## เกียรติประวัติ
### ผู้จัดการทีม
**	ออสเตรเลีย**
*เอเอฟซีเอเชียนคัพ: 2015

**โยโกฮามะ เอ็ฟ มารินอส**
*เจลีก ดิวิชัน 1: 2019

**เซลติก**
*Scottish Premiership: 2021–22, 2022–23
*Scottish Cup: 2022–23
*Scottish League Cup: 2021–22, 2022–23

**ทอตนัมฮอตสเปอร์** 
*ยูฟ่ายูโรปาลีก: 2024–25

## อ้างอิง

หมวดหมู่:บุคคลจากเอเธนส์
หมวดหมู่:กองหลังฟุตบอล
หมวดหมู่:นักฟุตบอลชาวออสเตรเลีย
หมวดหมู่:นักฟุตบอลทีมชาติออสเตรเลีย
หมวดหมู่:ผู้จัดการทีมโยโกฮามะ เอ็ฟ มารินอส
หมวดหมู่:ผู้จัดการทีมสโมสรฟุตบอลเซลติก
หมวดหมู่:ผู้จัดการทีมสโมสรฟุตบอลทอตนัมฮอตสเปอร์
หมวดหมู่:ผู้จัดการทีมฟุตบอลทีมชาติออสเตรเลีย
หมวดหมู่:ผู้จัดการทีมฟุตบอลชาวออสเตรเลีย
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในฟุตบอลโลก 2014
หมวดหมู่:ผู้จัดการทีมฟุตบอลในฟีฟ่าคอนเฟเดอเรชันส์คัพ 2017
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ผู้จัดการทีมสโมสรฟุตบอลนอตทิงแฮมฟอเรสต์
คิม แจ-ย็อง

**คิม แจ-ย็อง** () เป็นนักแสดงและนายแบบชาวเกาหลีใต้

## ผลงานการแสดง

### ละครโทรทัศน์

## อ้างอิง

## แหล่งข้อมูลอื่น
* Kim Jae-young  at ESteem Entertainment 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2531
ชเว มิน-ย็อง

**ชเว มิน-ย็อง** (; เกิด 9 ตุลาคม ค.ศ. 2002) เป็นนักแสดงชาวเกาหลีใต้ เขาเปิดตัวการแสดงในปี ค.ศ. 2014 ตั้งแต่นั้นมา เขาก็ได้ปรากฏตัวในซีรีส์โทรทัศน์หลายเรื่อง เขามีชื่อเสียงจากบทบาทนักแสดงเด็กในซีรีส์ล้างแค้นปี ค.ศ. 2016 เรื่อง *[[The Promise (2016 TV series)|เดอะพรอมิส]]* และซีรีส์ทีวีแนววัยรุ่นปี ค.ศ. 2022 เรื่อง *[[ยี่สิบห้า ยี่สิบเอ็ด]]* รับบทเป็น เแบค ยี-ฮย็อน ในปี ค.ศ. 2022 เขาได้แสดงในซีรีส์อเมริกันเรื่อง *[[XO, Kitty]]* ของเน็ตฟลิกซ์ในฐานะนักแสดงนำหลัก

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
* Choi Min-young, official website
* 
* Choi Min-young on Daum 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2545
ไนน์เปอร์เซนต์

**ไนน์เปอร์เซนต์** (; จีน: 百分九少年) เป็นบอยกรุ๊ปชาวจีน ก่อตั้งจากรายการเรียลลิตี้เอาชีวิตรอดชื่อ *[[ไอดอลพรอดิวเซอร์]]* ของอ้ายฉีอี้ เมื่อวันที่ 6 เมษายน 2018 มีสมาชิก 9 คน กลุ่มถูกกำหนดให้โปรโมตเป็นเวลา 18 เดือนนับตั้งแต่ก่อตั้ง

ไนน์เปอร์เซนต์เขย่าวงการบันเทิงจีนในเวลาไม่กี่เดือนที่พวกเขาทำกิจกรรมอยู่ และได้รับความนิยมอย่างรวดเร็วในช่วงเวลาสั้น ๆ นับตั้งแต่ก่อตั้งวง แฟนเพลงของไนน์เปอร์เซนต์คาดว่าจะสร้างรายได้ประมาณ 20 ล้านหยวนจากรายการไอดอลพรอดิวเซอร์ โดยอัลบั้มเปิดตัว *To The Nines* ของพวกเขาทำรายได้มากกว่า 10 ล้านหยวนเฉพาะในประเทศจีน

## ผลงานเพลง

### สตูดิโออัลบั้ม

## อ้างอิง

## แหล่งข้อมูลอื่น

* 
* 

หมวดหมู่:กลุ่มดนตรีที่ก่อตั้งในปี พ.ศ. 2561
หมวดหมู่:กลุ่มดนตรีซีป็อป
หมวดหมู่:ซีป็อป
หมวดหมู่:แมนโดป็อป
หมวดหมู่:นักร้องจีน
หมวดหมู่:บอยแบนด์จีน
หมวดหมู่:กลุ่มดนตรีป็อปสัญชาติจีน
หมวดหมู่:กลุ่มดนตรีสัญชาติจีน
มาสึมิ ทาซาวะ

**มาสึมิ ทาซาวะ** (田澤 茉純たざわ ますみ, 22 พฤศจิกายน 1993 –) เป็น นักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ มีชื่อเล่นว่า **มาสึมิน** (ますみん) หรือ **ซูจัง** (すーちゃん)

## ชีวประวัติ
เข้าศึกษาในสตูดิโอนักพากย์ไฮเกียวในปี 2011 เป็นนักเรียนรุ่น 39 เดิมทีเคยเข้าเรียนที่โรงเรียนฝึกสอนอีกแห่งในขณะที่เรียนอยู่ชั้นมัธยมปลาย แต่เนื่องจากมีกฎว่านักเรียนมัธยมปลายไม่สามารถเข้าร่วมสังกัดทำงานจริงได้จึงได้ลาออกแล้วมาอยู่สตูดิโอนักพากย์ไฮเกียวซึ่งสามารถสร้างผลงานได้ในระยะเวลาสั้น ๆ ครั้งโดยไม่คำนึงถึงอายุ ในปี 2012 ได้เข้าสังกัดไฮเกียว

เดิมทีอยากจะแสดงละครเวที แต่เนื่องจากอยากเล่นบทผู้ใหญ่ซึ่งเธอไม่สามารถเล่นได้เนื่องจากตัวเล็ก สูงแค่ 149 ซม. แต่เมื่อมาเป็นนักพากย์จึงสามารถสวมบทบาทแบบไหนก็ได้ ไม่เพียงแต่บทเด็กผู้หญิงเท่านั้น แต่ยังรวมถึงหญิงสาวที่เป็นผู้ใหญ่และแม้กระทั่งบทคนแก่ด้วย จึงถือว่าความปรารถนาเป็นจริงแล้ว

## ผลงานพากย์
* *[[ห้องเช่าป่วนก๊วนคนแปลก!?]]* (คุราโนะ คิริฮะ)
* *[[VALKYRIE DRIVE -MERMAID-]]* (ชิงุเระ คาสึมิ)
* *[[ยามาดะคุงกับแม่มดทั้ง 7]]* (ไซอนจิ ริกะ)
* *[[ไอดอลมาสเตอร์ ซินเดอเรลลาเกิร์ลส์]]* (ฮามางุจิ อายาเมะ)
* *[[ก็บอกว่าขอแค่ค่าเฉลี่ยไงล่ะคะ!]]* (พอลีน)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดคานางาวะ
หมวดหมู่:นักพากย์หญิงชาวญี่ปุ่น
อัมพร ศรีไชยยันต์

พลโท **อัมพร ศรีไชยยันต์** เป็นทหารบกชาวไทยและเป็นอดีตรัฐมนตรีช่วยว่าการกระทรวงยุติธรรม ในรัฐบาลจอมพลถนอม กิตติขจร ในปี 2512 เป็นอดีตที่ปรึกษาการกฎหมาย สำนักผู้บัญชาการทหารสูงสุด และเป็นนักศึกษาคนแรกที่สำเร็จวิชากฎหมายเป็นเนติบัณฑิตสยาม และสำเร็จการศึกษาชั้นปริญญาเอกจากประเทศเยอรมนี

## ประวัติ
อัมพร ศรีไชยยันต์ เกิดเมื่อวันที่ 11 มกราคม พ.ศ. 2451 ที่ตำบลหัวรอ อำเภอกรุงเก่า จังหวัดพระนครศรีอยุธยา เป็นบุตรของนายอำนาจ กับนางเชย ศรีไชยยันต์ และได้สมรสกับคุณหญิง สมสมัย ศรีไชยยันต์ มีธิดา 2 คน คือ ทิพ ศรีไชยยันต์ และอุ้มพร ศรีไชยยันต์ 

อัมพร จบการศึกษาชั้นมัธยมปีที่ 8 จากโรงเรียนมัธยมวัดเทพศิรินทร์ สอบไล่ได้ชั้นเนติบัณฑิต จากโรงเรียนกฎหมายกระทรวงยุติธรรม ในปี 2470 และสอบชิงทุนระพี ได้ไปศึกษาวิชากฎหมายจนสอบได้ปริญญาเอกจากมหาวิทยาลัยแฟรงก์เฟิร์ต ประเทศเยอรมนี

## การทำงาน
อัมพร เข้าทำงานเป็นพนักงานอัยการ สำนักงานกรมอัยการ กระทรวงมหาดไทย ในปี 2470 จนกระทั่งย้ายเข้ารับราชการทหารในปี 2479 เป็นทหารประจำกองบังคับการกรมพระธรรมนูญ และเจริญก้าวหน้าในหน้าที่ราชการจนในปี 2484 ได้เป็นเจ้ากรมพระธรรมนูญ และเป็นเลขานุการรัฐมนตรีว่าการกระทรวงกลาโหม

ในปี 2489 เป็นเลขานุการรัฐมนตรีว่าการกระทรวงกลาโหม ครั้งที่ 2 และในปี 2493 ได้เป็นที่ปรึกษาทางกฎหมายประจำกรมเสนาธิการกลาโหม  และเป็นที่ปรึกษาการกฎหมาย สำนักผู้บัญชาการทหารสูงสุด ในปี 2504 

ในปี 2512 ได้รับแต่งตั้งเป็นรัฐมนตรีช่วยว่าการกระทรวงยุติธรรม  

## เครื่องราชอิสริยาภรณ์

* พ.ศ. 2500 – 80px เหรียญงานฉลอง 25 พุทธศตวรรษ

## อ้างอิง

หมวดหมู่:ทหารบกชาวไทย
หมวดหมู่:นายพลชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากอำเภอพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญ ร.ด.ม.(ศ)
พื้นที่สำคัญเพื่อการอนุรักษ์นก

[thumb|[อุทยานแห่งชาติเขาใหญ่ พื้นที่สำคัญเพื่อการอนุรักษ์นกในประเทศไทย]]

**พื้นที่สำคัญเพื่อการอนุรักษ์นก** (: IBA) คือพื้นที่ที่ได้รับการกำหนดโดยหลักเกณฑ์ที่เป็นสากลว่ามีความสำคัญระดับโลกสำหรับการอนุรักษ์ประชากรนก

พื้นที่สำคัญเพื่อการอนุรักษ์นกนั้นกำหนดขึ้นโดยเบิร์ดไลฟ์อินเตอร์เนชันแนล (BirdLife International) โดยมีพื้นที่สำคัญเพื่อการอนุรักษ์นกมากกว่า 13,000 แห่งทั่วโลก แต่ละแห่งมีขนาดพอที่จะได้รับการอนุรักษ์อย่างแท้จริงและมีความแตกต่างกันทั้งทางด้านคุณลักษณะ สิ่งแวดล้อมหรือความสำคัญด้านการศึกษานกจากสิ่งแวดล้อมโดยรอบ ในสหรัฐดูแลโดยองค์กรเนชันแนลออดูบอนโซไซตี (National Audubon Society)

## อ้างอิง

หมวดหมู่:การอนุรักษ์นก
ฐานตั้งระบบขอบฟ้า

[thumb|264x264px|กล้องที่ใช้ฐานตั้งระบบขอบฟ้า ผลิตใน[สหภาพโซเวียตในปี 1958 สำหรับภูมิมาตรศาสตร์]]
**ฐานตั้งระบบขอบฟ้า** () คือฐานตั้งที่ใช้สำหรับหันอุปกรณ์โดยหมุนไปตามระบบพิกัดขอบฟ้า ซึ่งประกอบด้วยแกนตั้งคือมุมเงย และแกนนอนคือมุมทิศ ฐานตั้งประเภทนี้มีโครงสร้างที่เรียบง่ายและต้นทุนต่ำ และสามารถใช้กับเครื่องมือต่าง ๆ เช่น กล้องโทรทรรศน์ กล้องถ่ายภาพ สายอากาศ หรือแผงเซลล์แสงอาทิตย์

## การประยุกต์ใช้
### ภูมิมาตรศาสตร์
กล้องโทรทรรศน์ที่ใช้ฐานตั้งระบบขอบฟ้าสามารถใช้ในภูมิมาตรศาสตร์ เป็นเครื่องมือสำคัญในงานวัดค่าเพื่อการก่อสร้าง โดยเฉพาะในสถานที่ที่ยากต่อการเข้าถึง

### ดาราศาสตร์
[right|thumb|333x333px| [กล้องโทรทรรศน์แบบนิวตันที่ติดตั้งบนฐานตั้งระบบขอบฟ้า]]
เมื่อใช้ในกล้องโทรทรรศน์ดาราศาสตร์ ข้อได้เปรียบที่สำคัญที่สุดของฐานตั้งแบบนี้คือความเรียบง่ายของการออกแบบกลไก ส่วนข้อเสียเปรียบหลักคือไม่สามารถติดตามแกนการหมุนได้เหมือนอย่างฐานตั้งระบบศูนย์สูตร โดยวัตถุที่เคลื่อนที่ในท้องฟ้ายามค่ำคืน เนื่องจากการหมุนของโลก ถ้าเป็นฐานตั้งระบบศูนย์สูตรจะแค่หมุนแกนเดียวด้วยความเร็วคงที่เพื่อติดตามวัตถุท้องฟ้า ฐานตั้งระบบขอบฟ้าไม่เพียงแต่ต้องหมุนแกนสองแกนไปพร้อมกันเท่านั้น แต่ยังต้องเปลี่ยนความเร็วในการหมุนในแกนต่าง ๆ ไปตลอดเวลา และยังจำเป็นต้องหมุนมุมของขอบเขตการมองเห็นอีกด้วย แต่เนื่องจากการพัฒนาเทคโนโลยีอิเล็กทรอนิกส์ และระบบขับเคลื่อนสองแบบดิจิทัลได้ขจัดข้อบกพร่องนี้ ดังนั้นกล้องโทรทรรศน์รูรับแสงขนาดใหญ่จำนวนมากในหอดูดาวสมัยใหม่จึงใช้ฐานตั้งระบบขอบฟ้า เพื่อลดการสูญเสียความแม่นยำซึ่งเกิดจากการเสียรูปทางกล

สำหรับในกล้องโทรทรรศน์ที่ใหญ่ ต้นทุนของการติดตั้งฐานตั้งระบบศูนย์สูตรนั้นสูงมาก ดังนั้นจึงถูกแทนที่ด้วยฐานตั้งระบบขอบฟ้าที่ควบคุมด้วยคอมพิวเตอร์ โครงสร้างที่เรียบง่ายของฐานตั้งระบบขอบฟ้าสามารถลดต้นทุนได้อย่างมาก ซึ่งเพียงพอที่จะนำมาใช้เพื่อพัฒนากลไกการติดตามและชี้ภาพที่ดีขึ้น ฐานตั้งระบบขอบฟ้ายังสามารถลดราคาโครงสร้างของโดมที่คลุมล้อมกล้องโทรทรรศน์ด้วย

รวมถึงกล้องโทรทรรศน์ดาราศาสตร์ที่สร้างขึ้นเองโดยนักดาราศาสตร์สมัครเล่นบางรุ่นซึ่งออกแบบมาเป็นพิเศษสำหรับการสังเกตการณ์ด้วยภาพที่มีกำลังขยายต่ำก็ยังใช้ฐานตั้งระบบขอบฟ้า เพื่อลดต้นทุนและน้ำหนัก เช่น กล้องโทรทรรศน์แบบดอปสัน และ กล้องโทรทรรศน์แบบ GoTo

## อ้างอิง

หมวดหมู่:กล้องโทรทรรศน์
ฐานตั้งระบบศูนย์สูตร

[right|thumb|250x250px| [กล้องโทรทรรศน์หักเหแสงที่ตั้งอยู่บนฐานตั้งระบบศูนย์สูตรที่พิพิธภัณฑ์ดาราศาสตร์ไทเป]]
**ฐานตั้งระบบศูนย์สูตร** () เป็นอุปกรณ์สำหรับตั้งเครื่องมือให้หมุนไปตามระบบพิกัดศูนย์สูตร คือมีแกนการหมุนตั้งขนานกับแกนการหมุนของโลก สามารถหมุนไปตามการหมุนของทรงกลมท้องฟ้า ฐานตั้งแบบนี้มักใช้ในกล้องโทรทรรศน์ จานดาวเทียม และ กล้องถ่ายภาพ ข้อดีของการใช้ฐานตั้งเป็นระบบศูนย์สูตรคือช่วยให้อุปกรณ์ที่ติดอยู่กับวัตถุนั้นสามารถติดตามวัตถุใด ๆ บนท้องฟ้าตามการหมุนรอบตัวเองของโลก โดยขับเคลื่อนเพียงแกนเดียวด้วยอัตราเร็วคงที่ เมื่อใช้กับจานดาวเทียม การติดตั้งฐานตั้งเป็นระบบศูนย์สูตรจะช่วยให้สามารถชี้ตำแหน่งของดาวเทียมพ้องคาบโลกหลายดวงพร้อมกันได้ด้วยการหมุนเพียงแกนเดียว

## ภาพรวม
ฐานตั้งระบบศูนย์สูตรตั้งอยู่บนระบบพิกัดศูนย์สูตร ซึ่งประกอบด้วยแกนนอนคือไรต์แอสเซนชันและแกนตั้งคือเดคลิเนชันซึ่งตั้งฉากกัน ที่แกนไรต์แอสเซนชันมักติดตั้งกลไกขับเคลื่อนให้หมุนด้วยอัตราเร็วคงที่ไปตามเวลาโดยมีคาบการหมุนเป็น 23 ชั่วโมง 56 นาทีตามการหมุนรอบตัวเองของโลก นอกจากนี้ยังสามารถกำหนดค่าด้วยแป้นหมุนปรับค่าซึ่งสามารถแสดงระบบพิกัดทรงกลมท้องฟ้าของเทห์ฟากฟ้าได้โดยตรง

ฐานตั้งระบบศูนย์สูตรแตกต่างจากฐานตั้งระบบขอบฟ้า ซึ่งมีกลไกง่ายกว่าแต่ต้องหมุนแกนสองแกนด้วยความเร็วที่เปลี่ยนไปเรื่อย ๆ ในการติดตามเทห์ฟากฟ้าที่จับจ้องอยู่บนทรงกลมท้องฟ้า

ในอดีตฐานตั้งระบบศูนย์สูตรเคยได้รับความนิยมมากตามหอดูดาวสำคัญหลายแห่ง อย่างไรก็ตาม นับวันจะยิ่งถูกแทนที่ด้วยฐานตั้งระบบขอบฟ้า เนื่องจากเทคโนโลยีสมัยใหม่ทำให้โครงสร้างของฐานตั้งระบบขอบฟ้าเสถียรขึ้น การควบคุมโดยคอมพิวเตอร์ทำให้ง่ายต่อการติดตามวัตถุท้องฟ้าเป้าหมาย ดังนั้นในหอดูดาวที่ออกแบบใหม่ ฐานตั้งระบบศูนย์สูตรไม่ได้รับความนิยมอีกต่อไปแล้ว แต่ถึงอย่างนั้น สำหรับในแวดวงดาราศาสตร์สมัครเล่น ฐานตั้งกล้องแบบศูนย์สูตรยังถือว่าค่อนข้างพบได้ทั่วไปอยู่ โดยเฉพาะอย่างยิ่งในการถ่ายภาพทางดาราศาสตร์

## อ้างอิง

หมวดหมู่:กล้องโทรทรรศน์
หมวดหมู่:การถ่ายภาพทางดาราศาสตร์
อียิปต์บน

**อียิปต์บน** (, ย่อเป็น , , เสียงอ่านท้องถิ่น: ; ) เป็นภูมิภาคทางใต้ของอียิปต์ ประกอบด้วยพื้นที่หุบแม่น้ำไนล์ทางตอนใต้ของดินดอนสามเหลี่ยมปากแม่น้ำไนล์และเส้นขนานที่ 30 องศาเหนือ ดังนั้นจึงกินพื้นที่ของหุบแม่น้ำไนล์ทั้งหมดจากทางใต้ของกรุงไคโรไปจนถึงทะเลสาบนาศิร (ซึ่งเป็นทะเลสาบที่เกิดการสร้างเขื่อนอัสวาน)

ในสมัยอียิปต์โบราณ อียิปต์บนเป็นที่รู้จักกันในนาม *tꜣ šmꜣw* ซึ่งแปลตามตามตัวอักษรว่า "ดินแดนแห่งต้นอ้อ" หรือ "ดินแดนแห่งต้นกก" เชื่อกันว่าได้รวมกันเป็นปึกแผ่นในอาณาจักรอียิปต์โบราณ คาดว่าโดยผู้ปกครองสมาพันธ์ทินิสซึ่งได้รวบรวมนครรัฐที่เป็นคู่แข่งทางการเมืองในสมัยนะกอดะฮ์ที่ 3 (ประมาณ 3,200–3,000 ปีก่อนคริสต์ศักราช) และการรวมเป็นอาณาจักรเดียวกันกับอียิปต์ล่างจะนำไปสู่สมัยราชวงศ์ตอนต้นแห่งอียิปต์ อียิปต์บนและอียิปต์ล่างเกี่ยวพันกันในสัญลักษณ์ของอำนาจอธิปไตยของฟาโรห์ เช่น มงกุฎคู่ที่เรียกว่าสเกนต์ (Pschent) อียิปต์บนยังคงเป็นภูมิภาคทางประวัติศาสตร์ ถึงแม้ว่าจะผ่านพ้นสมัยคลาสสิกไปแล้ว

## อ้างอิง


หมวดหมู่:ภูมิภาคในประวัติศาสตร์
หมวดหมู่:ภูมิศาสตร์อียิปต์โบราณ
อียิปต์ล่าง

[240px|thumb|มงกุฎ[เดชเรต มงกุฎแดงแห่งอียิปต์ล่าง]]
thumb|240px|แผนที่อียิปต์ล่างพร้อมเขตปกครองท้องถิ่นทางประวัติศาสตร์

**อียิปต์ล่าง** (; ) เป็นภูมิภาคทางเหนือสุดของอียิปต์ ประกอบด้วยพื้นที่ดินดอนสามเหลี่ยมปากแม่น้ำไนล์อันอุดมสมบูรณ์กั้นระหว่างอียิปต์บนกับทะเลเมดิเตอร์เรเนียน ในอดีตกาล แม่น้ำไนล์แยกออกเป็นเจ็ดสาขาที่บริเวณดินดอนสามเหลี่ยมปากแม่น้ำในอียิปต์ล่าง

อียิปต์ล่างแบ่งออกเป็นเขตปกครองท้องถิ่น (nome) ต่าง ๆ และเริ่มเจริญก้าวหน้าในฐานะอารยธรรมในช่วงหลัง 3,600 ปีก่อนคริสต์ศักราช ในปัจจุบันมีลำคลองหลักสองสายที่ไหลผ่านดินดอนสามเหลี่ยมปากแม่น้ำไนล์ คือ คลองมะห์มูดียะฮ์ (คลองอากาโทส ไดมอน โบราณ) และคลองมุวัยส์ ("ทางน้ำของโมเสส")

## อ้างอิง


หมวดหมู่:ภูมิภาคในประวัติศาสตร์
หมวดหมู่:ภูมิศาสตร์อียิปต์โบราณ
แกนหมุนของโลก

right|thumb|240x240px| ภาพเคลื่อนไหวแสดงการหมุนของโลกรอบแกน
thumb|240x240px| การเอียงของแกนหมุนของโลก โดยแกนหมุน (เส้นทึบ) จะเอียงทำมุมประมาณ 23.4 องศาเมื่อเทียบกับแกนการหมุนรอบดวงอาทิตย์ (เส้นประ)
**แกนหมุนของโลก** () คือแกนที่โลกหมุนรอบตัวเองและหมายถึงเส้นตรงที่ไม่เคลื่อนที่ระหว่างขั้วโลกเหนือและขั้วโลกใต้ นอกจากโลกแล้ว ดาวเคราะห์และดาวบริวาร อื่นก็มีแกนของการหมุนรอบตัวเองเช่นกัน

แกนหมุนของโลกเอียงประมาณ 23.4 องศา เมื่อเทียบกับแกนการหมุนรอบดวงอาทิตย์ และทำมุม 66.6 องศาเมื่อเทียบกับระนาบสุริยวิถี

## อ้างอิง

หมวดหมู่:โลก (ดาวเคราะห์)
หมวดหมู่:Webarchive template wayback links
ขั้วท้องฟ้า

[right|thumb|300x300px| แผนภาพแสดงความสัมพันธ์ระหว่างขั้วท้องฟ้ากับ[แกนหมุนของโลก ระนาบวงโคจร และความเอียงของแกน]]
[thumb|300x300px| เส้นทางการเคลื่อนย้ายขั้วท้องฟ้าเหนือบน[ทรงกลมท้องฟ้าโดยมีศูนย์กลางอยู่ที่ขั้วโลกเหนือของระบบพิกัดสุริยวิถีเนื่องจากการเคลื่อนถอยของวิษุวัต]]
**ขั้วท้องฟ้า** หรือ **ขั้วฟ้า** () คือจุดที่แกนหมุนของโลกและทรงกลมท้องฟ้าตัดกัน มี 2 จุดคือ**ขั้วท้องฟ้าเหนือ** หรือ **ขั้วฟ้าเหนือ** () ในซีกฟ้าเหนือ และ **ขั้วท้องฟ้าใต้** หรือ **ขั้วฟ้าใต้** () ในซีกฟ้าใต้ ซึ่งยื่นมาจากขั้วโลกเหนือและขั้วโลกใต้ของแกนโลก ตามลำดับ ขณะที่โลกหมุนรอบตัวเอง วัตถุท้องฟ้าทั้งหมดก็จะดูเหมือนกับว่ากำลังโคจรรอบขั้วท้องฟ้าซึ่งอยู่นิ่ง

ขั้วท้องฟ้ายังเป็นขั้วของระบบพิกัดศูนย์สูตรด้วย โดยมีค่ามุมเดคลิเนชัน +90° ที่ขั้วท้องฟ้าเหนือ และเดคลิเนชัน -90° ที่ขั้วท้องฟ้าใต้ แม้ว่าขั้วท้องฟ้าดูเหมือนจะคงที่ แต่ในความเป็นจริงแล้วมีการเคลื่อนที่เป็นวงกลมเนื่องจากการเคลื่อนถอยของวิษุวัต โดยมีคาบการหมุนเป็น 25,700 ปี ดังนั้นดาวที่อยู่ที่ขั้วท้องฟ้าก็จะเปลี่ยนแปลงไปเรื่อย ๆ ไม่ใช่สิ่งถาวร

แกนโลกยังมีการเคลื่อนที่เนื่องจากสาเหตุอื่น ๆ อีกด้วย จึงทำให้ขั้วท้องฟ้ามีการขยับเขยื้อนเล็กน้อย เช่น การส่าย ความเอียงของแกน เป็นต้น นอกเหนือจากการเคลื่อนที่ที่กล่าวข้างต้นแล้ว ตัววัตถุท้องฟ้าเองก็มีเปลี่ยนแปลงในช่วงเวลาที่ยาวนานเนื่องมาจากการเคลื่อนที่เฉพาะด้วย

คำว่าขั้วท้องฟ้ายังสามารถนำไปใช้กับดาวเคราะห์ดวงอื่นได้ด้วย โดยใช้แนวคิดเดียวกัน เนื่องจากดาวเคราะห์ในเอกภพมีแกนการหมุนของตัวเองแตกต่างกันไป ขั้วท้องฟ้าจึงอยู่ในตำแหน่งต่าง ๆ ที่แตกต่างไปจากโลก และพารัลแลกซ์ก็ยังทำให้ตำแหน่งปรากฏของดาวแตกต่างจากตำแหน่งบนโลกด้วย

## อ้างอิง

หมวดหมู่:ระบบพิกัดทรงกลมท้องฟ้า
หมวดหมู่:ดาราศาสตร์
โรงไฟฟ้าพลังน้ำกาคอว์กา

**โรงไฟฟ้าพลังน้ำกาคอว์กา** () เป็นโรงไฟฟ้าพลังน้ำไหลผ่านและเขื่อนกั้นแม่น้ำนีเปอร์ในเมืองนอวากาคอว์กา แคว้นแคร์ซอน ประเทศยูเครน วัตถุประสงค์หลักของเขื่อนนี้คือการผลิตไฟฟ้าพลังน้ำ การชลประทาน และการเดินเรือ เขื่อนนี้เป็นเขื่อนที่ 6 และเขื่อนสุดท้ายในกลุ่มเขื่อนขั้นบันไดนีเปอร์ ช่องทางน้ำลึกของเขื่อนเปิดให้มีการขนส่งสินค้าทางเรือทั้งขาขึ้นและขาล่อง สิ่งอำนวยความสะดวกบริเวณเขื่อนได้แก่สวนฤดูหนาวเป็นต้น บนสันเขื่อนมีทางหลวงสาย P47 และทางรถไฟทอดผ่านแม่น้ำนีเปอร์

ในเดือนตุลาคม พ.ศ. 2558 โรงไฟฟ้าพลังน้ำกาคอว์กามีพนักงาน 241 คน และใน พ.ศ. 2562 เขื่อนทำกำไรได้โดยนำเงิน 6.1 ล้านฮรึวญาเข้าสู่งบประมาณรัฐบาลท้องถิ่น และนำเงิน 44.6 ล้านฮรึวญาเข้าสู่รายได้ประชาชาติ

ในเช้าวันที่ 6 มิถุนายน พ.ศ. 2566 โครงสร้างสำคัญของเขื่อนถูกทำลายโดยน่าจะมีสาเหตุมาจากการระเบิดใกล้ใจกลางเขื่อน ส่งผลให้มีมวลน้ำมหาศาลไหลทะลักลงมาทางปลายน้ำ

## อ้างอิง

กาคอว์กา
หมวดหมู่:สิ่งก่อสร้างในประเทศยูเครน
หมวดหมู่:แคว้นแคร์ซอน
หมวดหมู่:สิ่งก่อสร้างที่ถูกทำลายระหว่างการรุกรานยูเครนโดยรัสเซีย
สมาพันธ์ทินิส

**สมาพันธ์ทินิส** เป็นศัพท์ทางไอยคุปต์วิทยาสำหรับเรียกการรวมตัวของชนเผ่าในสมัยอียิปต์โบราณ เป็นที่เชื่อกันว่าได้เกิดขึ้นก่อนหน้าการรวมอาณาจักรอียิปต์บนอย่างเต็มรูปแบบ ราว 3100 ปีก่อนคริสตกาล โดยผู้นำของสมาพันธ์ทินิสก็น่าจะเป็นหัวหน้าชนเผ่า สมาพันธ์ทินิสมีฐานอำนาจอยู่ที่เมืองทินิส ซึ่งภายหลังจะถูกผนวกเข้าเป็นอาณาจักรรวมที่เรียกว่า "อียิปต์บนและล่าง"

หลักฐานของ "สมาพันธ์ทินิส" ส่วนใหญ่เป็นการสันนิษฐานและส่วนหนึ่งอาศัยหลักฐานจากบันทึกของมาเนโธ ซึ่งนักไอยคุปต์วิทยาสมัยใหม่ได้ตั้งหลายสมมติฐานแข่งขันกันเพื่ออธิบายเหตุการณ์ที่เกิดขึ้นในช่วง "อียิปต์ยุคก่อนประวัติศาสตร์" ที่คาดคะเนซึ่งน่าจะนำไปสู่การรวมอาณาจักรอียิปต์ในช่วงราชวงศ์ที่หนึ่งแห่งอียิปต์ นักวิชาการหลายคนในปัจจุบันได้กล่าวถึงหลักฐานของ "ราชวงศ์ที่ศูนย์" ที่สถาปนาขึ้นก่อนหน้าราชวงศ์ที่หนึ่งนั้น คำว่า "ราชวงศ์ที่ศูนย์ศูนย์" ยังใช้กับช่วงเวลาก่อนหน้าการสถาปนาราชวงศ์ที่ศูนย์ที่เกี่ยวข้องกับพื้นที่อบีดอส-ทินิส และอาจจะสอดคล้องกับ "สมาพันธ์ทินิส" คำว่า "ราชวงศ์ที่ศูนย์" และโดยเฉพาะอย่างยิ่ง "ราชวงศ์ที่ศูนย์ศูนย์" มักถูกมองว่าเป็นเรื่องขบคิดขบขัน แต่มักจะถูกใช้ในกรณีที่ไม่มีคำที่ตกลงใช้กันมากกว่านี้

ในแง่โบราณคดี สมาพันธ์ทินิสจะสื่อถึงช่วงเวลา "สมัยนะกอดะฮ์ที่ 3"

สมาพันธ์ทินิสได้ปรากฏในเกมคอมพิวเตอร์ชื่อว่า *[[ฟาโรห์ (วิดีโอเกม)|ฟาโรห์]]*

## อ้างอิง


## บรรณานุกรม
* 
* 

## เพิ่มเติม
* "Dynasty 00", by Francesco Rafaele 
__NOTOC__

หมวดหมู่:สมาพันธรัฐสิ้นสภาพ